**Seletuskiri 2016 eelarve lisaeelarve nr 3 eelnõu juurde**

04. november 2016

III Lisaeelarvega võetakse arvele sihtotstarbeliselt laekunud vahendid ja nende arvelt tehtavad kulud ja Raasiku Soojus OÜ müügiga seotud tulud ning kulud; lisatakse volikogu eelarvereale vahendid valla PR kampaania läbiviimiseks; suurendatakse eelarvesse planeeritud kulusid vastavalt tegelikele kuludele sh korrigeeritakse tegevusalade siseselt planeeritud eelarvet vastavalt tegelikele kuludele; eemaldatakse eelarvest investeeringud (kulud ja tulud), mis olid planeeritud 2016 PKT toetuse abil, kuid lükkuvad 2017. aastasse (Raasiku aleviku kergliiklustee ja Aruküla aleviku marsruuttakso lõpp-peatus).

Iga eelarvemuudatuses toodud tulu, kulu ja investeering on detailselt kirjeldatud eelarvemuudatuse lisas nr 1.

1. **PÕHITEGEVUSE TULUD**

**1.1 Suurendada 2016. aasta põhitegevuse tulusid summas 23 702,00 eurot alljärgnevalt:**

1. sihtfinantseeringuna laekumised riigilt (tululiik 3500) kogusummas 14 702,00 eurot (erakoolide tegevuskulude katmise toetus ja Aruküla Põhikooli projekt SA Archimedes);

2. muud tulud kogusummas 9 000,00 eurot, mis on Raasiku Soojus OÜ müügipakkumistest osavõtmise osalustasud (3 x 3000,00).

**III Lisaeelarve kinnitamisel on 2016. aasta tulude eelarve 5 646 009,92 eurot**

(so 2016 eelarve 5 237 568 eur + I lisaeelarve 45 033 eur + II lisaeelarve 339 706,92 + III lisaeelarve 23 702,00 eur)**.**

1. **PÕHITEGEVUSE KULUD**

**2.1 Suurendada 2016. aasta põhitegevuse kulusid summas 98 979,59 eurot alljärgnevalt:**

1. Laekunud sihtotstarbeliste toetuste arvelt tehtavad kulud kogusummas 1 565,00 eurot (Aruküla Põhikooli projekt SA Archimedes);

2. Laekunud PRIA koolipiima ja koolipuuvilja hüvitiste (perioodil august – oktoober) arvelt tehtavad kulud summas 1 043,59 eurot;

3. Planeeritust suuremate kulude katteks lisatakse 96 371,00 eurot, millest 25 310,00 eurot on investeeringute realt kulueelarvesse suunamised, kuna planeeritud kulu ei osutunud investeeringuks. Lisaeelarvest 13 600,00 eurot läheb personalikulude suurendamiseks (kalmistuvahi tööleping, Pikavere LAK abipersonali ja lasteaiatöötajate palgad seoses valearvestusega põhieelarves ja Aruküla Põhikooli psühholoogi töölevõtt alates sept 2016). Majandamiskulude suurenemine 57 461 eurot on seotud volikogu otsusega läbi viia PR kampaania, Raasiku Soojus OÜ müügiprotsessi õigusabi- ja reklaamikuludega, koolibussi uuest hankest tuleneva hinnamuutusega, teostatud plaanipäraste remonditööde üle- ja lisakuludega ning Raasiku võimla kasutuselevõtuga Raasiku Põhikooli poolt (küttekulud).

**III Lisaeelarve kinnitamisel on 2016 aasta kulude eelarve 5 070 728,65 eurot**

(so 2016 eelarve 4 788 176 eur + I lisaeelarve 94 914,37 eur + II lisaeelarve 88 658,69 eur + III lisaeelarve 98 979,59 eur).

**III Lisaeelarve kinnitamisel väheneb põhitegevuse tulem 75 277,59 euro võrra.**

1. **INVESTEERINGUD**

**3.1 Vähendada investeeringute mahtu kogusummas 595 485,00 eurot alljärgnevalt:**

1. Raasiku aleviku ja Aruküla marsruuttakso lõpp-peatuse investeeringu vähendamine 560 000 euro võrra, kuna investeering oli planeeritud PKT toetuse abil, mille I toetusvooru Raasiku valla taotlus ei kvalifitseerunud. Sama investeering planeeritakse uuesti 2017 aastasse koos PKT toetuse osaga, mille kohane taotlus esitatakse II vooru 2017 kevadel;

2. Soojamajanduse investeeringute realt 25 000 euro suunamine põhitegevuse kulude eelarveossa, kuna soojamajandusega seotud tegevused ei olnud investeeringud;

3. Liigvee investeeringu vähendamine 10 000 euro võrra, kuna Turu tn liigvee ärajuhtimiseks planeeritud investeering oli suurem kui tegelik kulu;

4. Investeeringute suurendamine 5 015 euro võrra seoses Pikavere LAK klassiruumi ja Aruküla Raamatukogu lugemissaali remondikulude osutumisega planeeritust suuremaks;

5. Investeeringute vähendamine 5 500 euro võrra, kuna Aruküla terviseraja inventari planeeritud soetamine toimus SA Eesti Terviserajad kaasabil ning planeeritud laenude tagasimaksed on väiksemad, sest Raasiku Põhikooli laenu planeeritud mahus kasutusele pole võetud;

6. Investeeringute eelarveosa siseselt vähendatakse Raven OÜ osakapitali sissemakseks planeeritud summat 60 000 euro võrra ja see suunatakse Kulli veepumbajaama soetamise investeerimiseks tegevusalale 06300 (Veemajandus). Investeeringute kogumahtu see muudatus ei mõjuta.

**3.2 Vähendada investeerimistegevuse tulude osa kogusummas 321 500,00 eurot alljärgnevalt:**

1. Raasiku aleviku kergliiklustee ja Aruküla aleviku marsruuttakso lõpp-peatuse investeeringutoetuse 476 000 euro eemaldamine eelarvest, seoses planeeritud toetusprojekti mitterealiseerumisega 2016. aastal (taotlus esitatakse uuesti 2017. aasta kevadel);

2. Põhivara müügist tulenevate laekumiste arvelevõtmine kogusummas 154 500 eurot (Peningi korteri järelmaksuga müük ja Raasiku Soojus OÜ müük).

**III Lisaeelarve kinnitamisel väheneb 2016. aasta investeeringute kulu 273 985,00 eurot ning investeerimistegevuse eelarveosa (so investeeringute kulud, -tulud ja finantskulud) moodustab seejärel kokku -1 706 113,60 eurot**

(so 2016 eelarve -1 919 074 eur + reservfondi eraldis -2 500 eur + I lisaeelarve 13 500 + II lisaeelarve -72 024,60 eur + III lisaeelarve 273 985,00 eur).

1. **LIKVIIDSED VARAD**

**III Lisaeelarve kinnitamisel suurenevad likviidsed varad 198 707,41 euro võrra ning likviidsed varad on seejärel kokku 389 106,33 eurot:**

|  |  |  |
| --- | --- | --- |
| Raha jääk pangas 01.01.2016 | | 693 014,66 |
| 2016 eelarvesse suunatud | | -645 258,00 |
| lisaeelarvega nr 1 likviidsete varade vähendamine | | -36 381,37 |
|  | lisaeelarvega nr 2 likviidsete varade suurendamine | 179 023,63 |
|  | lisaeelarvega nr 3 likviidsete varade suurendamine | 198 707,41 |
| **JÄÄK** | | **389 106,33** |

Evelyn Velberk

Rahandusosakonna juhataja